2
Efile Mukulu nnanyi?
1. Bwakinyi abitungu tulangwile Efile Mukulu?
Efile Mukulw’eyendo nyi Mupangi a bintu byooso. Te na mbangilo sunga nfudiilo nya. (Misambo 90:2) Aye nyi Nsulo a mukandu wibuwa wi mu Bible. (1 Timotee 1:11) Bu bi Efile Mukulu mwitupe muwa, abitungu tumulangwile nkapenda aye.
2. Efile Mukulu e naminyi?
Takwi muntu su ngumune tabamwene Efile Mukulu mwanda nyi Nkikudi, nyi kwamba shi mukile bipangwa byooso bi na muwa pa nsenga na bi na mbidi ayimweneka. (Yowano 1:18; 4:24) Sunga mbyabya, twi balombeene kushinguula bumuntu bwaye patutala bintu byadi mukite. Bu kileshesho, bikuba na bilongo bya mishindo ilekene abitulesha kifulo kyaye na binangu byaaye. Bukata bw’eyilu na nsenga abwitulesha bukome bwaye.
Twi bakumbeene kulonga ingi myanda itale bumuntu bw’Efile Mukulu patubadika Bible. Bu kileshesho, Bible etulesha akikuminaa Efile Mukulu na kyasha kuminaa, mushindo washalaa na bantu, na mushindo wakitshinaa bantu myanda, na mushindo wakitaa su bantu abakitshi myanda ibuwa sunga ibubi.
3. Efile Mukulu e n’eshina su?
JYesu bambile shi: “Yaay’etu e mwiyilu, eshina dyoobe dyende ntumbo.” (Mateo 6:9) Sunga byabidi shi abamwitanyina mu myasu ibungi, Efile Mukulu e n’eshina nkapenda dimune. Mwidimi dyooso, abeditanyina mu mishindo ilekeene. Mu Kisongye abeditanyinaa bu “Yehowa.” Kadi bangi bantu abamwitanyinaa bu “Yawe.” Bible amba pabitale Efile Mukulu shi: “Obe e n’eshina shi Yehowa, Obe bupenka boobe we Sha kwiyilu-kula pa nsenga ishima.” (Misambo 83:18, NW) Mukanda wa Bifumbulwe 19:6 awamba shi “Aleluuya,” abipatuula shi tumbishayi Yah sunga Yehowa.
Eshina dy’Efile Mukulu mbedikaashe mu ma Bible ebungi, pa mbalo yadyo beela myasu bu Mwanana sunga penda bu Efile Mukulu. Kadi pababafundile Bible, eshina dy’Efile Mukulu dibaadi mwanka misango ikile 7 000. Yesu baukishe eshina dy’Efile Mukulu pabaadi alongyesha bantu mwanda w’Efile Mukulu.
4. Yehowa etatshishaa bwetu su?
Kupalakana kwa makyenga mu nsenga ishima akulesha shi Yehowa Efile Mukulu takwete kwitatshisha bwetu su? Bangi abamba shi etutuminaa makyenga bwa kwitutompa, kadi byabya ta mby’eyendo nya.
Efile Mukulu mupe bantu bulungantu bwa kusangula kibuwa na kibubi. Kwikala na bulungantu bwa kwisangwila kufubila Efile Mukulu ta kwitusangasha su? (Yooshwa 24:15) Kadi bantu bebungi bakwete kusangula kukitshina bangi myanda ibubi, nyi bwakinyi makyenga ngakile bungi. Yehowa enyongola pa kumona myanda ya kukutwa kululama.
Yehowa nyi Efile Mukulu etatshishaa bwetu. Akyebe shi twikale na muloo. Kubashaala mafuku apeela bwashi akaashe makyenga ooso na kubutula booso bakwete kwiafwisha. Kumpala kwa byabya, auku bwakinyi mubande kulekyela makyenga munda mwa mafuku. MuElongyesha dya 8, atukyebe kulonga bwakinyi mutadiile makyenga.
5. Mushindo kinyi watudi balombeene kwifubwila pepi n’Efile Mukulu?
Yehowa etutekye bwatudya kwifubwila pepi naaye mu luteko. Mutuule binangu byaaye kwi ooso a kwatudi. (Misambo 65:2; 145:18) Akuminaa kwitufwila lusa. Auku mushindo watukwete kwitatshisha bwa kumusangasha, sunga byekala shi tatukwete kobesha ingi nsaa. Sunga byatudi bantu bashi bapwidikye, twi bakumbeene kwikala na kipwano kibuuwa n’Efile Mukulu.
Bu bi Yehowa mwitupe muwa, abitungu tumufule kukila mushindo watudi bafule ungi muntu ooso. (Maako 12:30) Su okwete kulonga myanda itale Efile Mukulu na kukita byooso byakutekye bwa kulesha shi we mumufule, wefubwila pepi naye dingi kukila.
BWA KUUKA INGI MYANDA
MUKANDU WIBUWA W’EFILE MUKULU!
Efile Mukulu e n’eshina su?
Efile Mukulu e na myasu ibungi, bu Sha-bukome booso, Mupangi, na Mwanana. Uno video aleesha eshina dy’Efile Mukulu di mu Bible misango ikile pa 7 000.
unk lua_Latn bem_Latn cjk_Latn lua_Latn bem_Latn bem_Latn srd_Latn bem_Latn lua_Latn twi_Latn lua_Latn bem_Latn lua_Latn lua_Latn bem_Latn bem_Latn bem_Latn lua_Latn srd_Latn bem_Latn